**NOTĂ INFORMATIVĂ**

la proiectul hotărârii Guvernului cu privire la aprobarea modificărilor ce se operează în unele hotărîri ale Guvernului

|  |
| --- |
| **1. Denumirea autorului şi, după caz, a participanților la elaborarea proiectului** |
| Proiectul hotărârii Guvernului cu privire la aprobarea modificărilor ce se operează în unele hotărîri ale Guvernului este elaborat de către Ministerul Finanțelor. |
| **2. Condiţiile ce au impus elaborarea proiectului de act normativ şi finalitățile urmărite** |
| Proiectul hotărârii Guvernului cu privire la aprobarea modificărilor ce se operează în unele hotărîri ale Guvernului (în continuare – Proiect) a fost elaborat ca urmare a adoptării Legii nr. 1 din 16.03.2018 cu privire la organizațiile de creditare nebancară. Prin urmare, proiectul derivă din necesitatea modificării unor hotărîri ale Guvernului tangențiale activității sectorului de microfinanțare în scopul asigurării unui cadru normativ unitar în ce privește noțiunea de „organizație de creditare nebancară”. |
| **3. Principalele prevederi ale proiectului şi evidenţierea elementelor noi** |
| Proiectul prevede:  - substituirea noțiunii de ,,organizații de microfinanțare” cu noțiunea de ,,organizații de creditare nebancară”;  - substituirea noțiunii de ,,companii de leasing” cu noțiunea ,,organizații de creditare nebancară”, reieșind din prevederile Legii nr. 1 din 16.03.2018 cu privire la organizaţiile de creditare nebancară, conform cărora organizațiile de creditare nebancară desfășoară activitatea de leasing. |
| **4. Fundamentarea economico-financiară** |
| Implementarea Proiectului de lege nu implică alocarea de mijloace financiare din contul bugetului de stat. |
| **5. Modul de încorporare a actului în cadrul normativ în vigoare** |
| Proiectul propus este un proiect de Hotărîre a Guvernului ce presupune modificarea următoarelor Hotărîri ale Guvernului:   * Hotărîrea Guvernului nr. 401 din 12 iunie 2012 cu privire la Fondul pentru Eficienţă Energetică; * Hotărîrea Guvernului nr. 135 din 24 februarie 2014 cu privire la modul de repartizare a mijloacelor fondului de subvenţionare a producătorilor agricoli; * Hotărîrea Guvernului nr. 142 din 18 februarie 2016 cu privire la aprobarea Conceptului tehnic al Sistemului informaţional automatizat „Registrul garanţiilor reale mobiliare”; * Hotărîrea Guvernului nr. 210 din 26 februarie 2016 cu privire la Registrul garanţiilor reale mobiliare; * Hotărîrea Guvernului nr. 1064 din 16 septembrie 2016 cu privire la aprobarea Programului-pilot "Femei în afaceri"; * Hotărîrea Guvernului nr. 455 din 21 iunie 2017 cu privire la modul de repartizare a mijloacelor Fondului Naţional de Dezvoltare a Agriculturii şi Mediului Rural; * Hotărîrea Guvernului nr. 791 din 11 octombrie 2017 pentru aprobarea Planului de acţiuni privind reducerea riscurilor în domeniul spălării banilor şi finanţării terorismului pentru anii 2017-2019; * Hotărîrea Guvernului nr. 507 din 30 mai 2018 pentru aprobarea Regulamentului privind condițiile şi procedura de acordare a subvențiilor în avans pentru proiectele start-up din Fondul naţional de dezvoltare a agriculturii şi mediului rural. |
| **6. Avizarea şi consultarea publică a proiectului** |
| În scopul respectării prevederilor Legii nr. 239-XVI din 13 noiembrie 2008 privind transparența în procesul decizional, pe pagina oficială a Ministerului Finanțelor, directoriul ,,Transparența decizională/ Procesul decizional” a fost plasat anunțul privind inițierea procesului de elaborare a proiectului, precum și urmează a fi plasat anunțul privind organizarea consultărilor publice pe marginea acestuia. |

**MINISTRU Octavian ARMAȘU**